Trós (syn Erichthonia)

Trós alebo Tros (starogr. Τρώς – Trós'', ) je v gréckej mytológii syn kráľa Erichthonia a jeho manželky Astyochy,Apollodoros, Bibliotheca, 3,12,2. dardanský kráľ.

Trós bol vnukom zakladateľa dardanského kráľovstva Dardana a na trón nastúpil po svojom otcovi Erichthoniovi. Jeho kráľovstvo zahŕňalo dnešné severozápadné pobrežie Malej Ázie a po jeho smrti sa rozdelilo. 

Trós mal so svojou manželkou Kallirhoou troch synov, Assaraka, Ila a Ganyméda a dcéru Kleopatru. Jeho najstarší syn Assarakos sa stal kráľom zmenšenej Dardanie, mladší syn Ilos si vybudoval svoje kráľovstvo v druhej časti Dardanie, kde založil mesto na mieste, ktoré mu určil najvyšší boh Zeus zhodením sošky Palady Atény (tzv. Paládium), ktorá mala mesto chrániť.Apollodoros, Bibliotheca, 3,12,3. Mesto bolo spočiatku pomenované po ňom Ilion, Ilios,Diodoros, Bibliotheca historia, 4,75,3. neskôr sa však preslávilo pod menom Trója.

Tretí syn Ganymédes nevládol nikde, ale bol to taký krásny mládenec, že ho uniesol najvyšší boh Zeus k sebe na Olymp, aby z neho urobil čašníka bohov. Jeho otcovi Tróovi za stratu syna dal najkrajšie kone na svete.Homér, Iliada, 5,251.

Potomci Tróa z vetvy syna Assaraka Kapys a Anchises vládli v Dardanii a potomci Ila Laomedón a Priamos vládli v Tróji. Vláda obidvoch týchto rodov skočila dobytím a úplným zničením Tróje stotisícovým vojskom Achájcov.

Aj keď sa Trós ničím významným vo svojom živote nevyznamenal, jeho meno bude vďaka Homérovým básňam v názve Tróje žiť naveky.

 Referencie a bibliografia 

Kategória:Postavy gréckej mytológie